Subject: ettevõtlusalane nõustamine
From: <[email-masked]>
To: "info - MKM" <[email-masked]>
Date: Tue, 31 Mar 2026 11:09:16 +0300

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Pöördume teie poole seoses vajadusega saada ettevõtlusalast nõustamist.

Oleme värskelt alustanud ettevõttega (ametlikult alates jaanuarist) ning 
oleme sinna investeerinud märkimisväärse omafinantseeringu. Paraku ei ole 
ettevõte tänaseks ootuspäraselt käima läinud ega ole tekkinud piisavat tulu.

Sooviksime uurida, kas oleme pöördunud õigesse kohta ning kas teil oleks 
võimalik meie olukorda hinnata või suunata meid vajadusel edasi sobivama 
nõustaja juurde. Esmalt otsime pigem tasuta nõustamist või esmast 
konsultatsiooni, et saada objektiivne hinnang meie olukorrale. Seejärel 
oleme valmis kaaluma ka tasulisi lahendusi (nt turunduse või ärimudeli 
arendamise teenused), kui need osutuvad vajalikuks.

Meie peamine küsimus on, kas tegemist võib olla turunduse või 
positsioneerimise probleemiga, mida oleks võimalik parandada, või tuleks 
realistlikult kaaluda ettevõtte tegevuse lõpetamist. Vajame professionaalset 
hinnangut, et teha edasisi otsuseid.

Lühidalt ettevõttest:
Tegemist on stuudioga väga heas asukohas. Pakume ainulaadset teenust – laste 
fotostuudiot, kus kogu pildistamiseks mõeldud keskkond on loodud 
spetsiaalselt laste mõõtudes ja vajadusi arvestades. Lisaks pakume stuudios 
enda läbiviidavaid töötube, ruumi renti koolituste ja erinevate ürituste 
läbiviimiseks (nii eraüritused kui ka koolitused), seejuures korraldame 
üritusi ka ise.
Ettevõtte koduleht: www.maxstudio.ee <http://www.maxstudio.ee/>

Instagram: maxstudio.ee <http://maxstudio.ee/>

Positiivse poole pealt on üks meie koolitussari osutunud edukaks ning on 
mitmeks kuuks ette välja müüdud. Samas teised pakutavad teenused ei ole 
saavutanud piisavat nähtavust ega toonud kaasa oodatud broneeringuid.

Ettevõtte loomisel viisime läbi põhjaliku eeltöö ning püüdsime kujundada oma 
teenused konkurentsivõimelise hinna ja sisuga.

Oleksime väga tänulikud, kui saaksite meie olukorda hinnata või suunata meid 
edasi sobiva spetsialisti poole.

Loodame teie tagasisidele

Lugupidamisega

Anastassia Karu-Trei

Max Studio OÜ